
    Αθήνα,  9  Ιανουαρίου  2013
Προς

τις Ελεγκτικές Εταιρείες

[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]

Θέμα: ► Υποδείγματα Εκθέσεων Ανεξάρτητου Ελεγκτή Λογιστή σύμφωνα με τις αποφάσεις 2/452/1.11.2007 και 1/474/13.6.2008 της Επιτροπής Κεφαλαιαγοράς.

  ► Υπολογισμός αναβαλλόμενου φόρου λόγω μεταβολής συντελεστή φόρου εισοδήματος.
Κύριοι, 

Σας γνωστοποιούμε προς ενημέρωσή σας ότι το Εποπτικό Συμβούλιο κατά την υπ’ αριθμ. Ζ΄20/9/9.1.2013 συνεδρίασή του, ενέκρινε ομόφωνα τη γνώμη του Επιστημονικού Συμβουλίου του Σώματος Ορκωτών Ελεγκτών Λογιστών σχετικά με τα κατωτέρω θέματα:
Α.  Υποδείγματα Εκθέσεων Ανεξάρτητου Ελεγκτή Λογιστή σύμφωνα με τις αποφάσεις 2/452/1.11.2007 και 1/474/13.6.2008 της Επιτροπής Κεφαλαιαγοράς.

Β.  Υπολογισμός αναβαλλόμενου φόρου λόγω μεταβολής συντελεστή φόρου εισοδήματος.

Σχετικώς, σας επισυνάπτουμε τα σχετικά Υποδείγματα.
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 3
Εσωτερική Διανομή:

( Υπηρεσία Μητρώου Σ.Ο.Ε.Λ.

Α1.
ΕΚΘΕΣΗ ΑΝΕΞΑΡΤΗΤΟΥ ΕΛΕΓΚΤΗ ΛΟΓΙΣΤΗ ΣΥΜΦΩΝΑ ΜΕ ΤΗΝ  ΑΠΟΦΑΣΗ  2/452/1.11.2007 ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ.
Προς το Διοικητικό Συμβούλιο 
της Εταιρείας ΧΧΧ 

(για κοινοποίηση στην Επιτροπή Κεφαλαιαγοράς)
Αξιότιμοι κύριοι
Με την παρούσα Έκθεση θέτουμε υπόψη σας  τα αποτελέσματα της εργασίας που διενεργήσαμε με βάση την από ΧΧ/ΧΧ/20X2 μεταξύ μας σύμβαση, σύμφωνα με το άρθρο 20 της Απόφασης 2/452/1.11.2007 της Επιτροπής Κεφαλαιαγοράς (εφεξής Απόφαση), με σκοπό την αξιολόγηση της καταλληλότητας των μέτρων που έχει σχεδιάσει και εφαρμόσει η Εταιρεία ΧΧΧ (εφεξής Εταιρεία) την 31 Δεκεμβρίου 20X2, σύμφωνα με τις παραγράφους 8 και 9 του άρθρου 12 Ν. 3606/2007 και των άρθρων 16 έως 19 της Απόφασης, σε σχέση με τη φύλαξη και κατάθεση χρηματοπιστωτικών μέσων και κεφαλαίων πελατών, καθώς και με τη χρησιμοποίηση χρηματοπιστωτικών μέσων πελατών. 

Η εργασία μας διενεργήθηκε  σύμφωνα με το Διεθνές  Πρότυπο Εργασιών Διασφάλισης 3000 «Έργα Διασφάλισης Πέραν του Ελέγχου ή Επισκόπησης Ιστορικής Χρηματοοικονομικής Πληροφόρησης».
Κανονιστικό Πλαίσιο
Ο Νόμος 3606/2007 στις παραγράφους 8 και 9 του άρθρου 12, ορίζει ότι : 

Οι Ανώνυμες Εταιρείες Παροχής Επενδυτικών Υπηρεσιών (εφεξής ΑΕΠΕΥ), όταν κατέχουν χρηματοπιστωτικά μέσα που ανήκουν σε πελάτες, λαμβάνουν κατάλληλα μέτρα για να προστατεύουν τα δικαιώματα κυριότητας των πελατών, ιδίως σε περίπτωση αφερεγγυότητας και να αποτρέπουν τη χρησιμοποίηση χρηματοπιστωτικών μέσων πελατών για ίδιο όφελος, εκτός εάν ο πελάτης έχει δώσει τη ρητή συγκατάθεσή του.
Οι ΑΕΠΕΥ όταν κατέχουν κεφάλαια πελατών υποχρεούνται να λαμβάνουν κατάλληλα μέτρα για να προστατεύουν τα συμφέροντα των πελατών και, εκτός από την περίπτωση των πιστωτικών ιδρυμάτων, να μη χρησιμοποιούν κεφάλαια πελατών για ίδιο όφελος. 
Με την Απόφαση (κεφάλαιο 4) εξειδικεύονται οι διαδικασίες και οι όροι της τήρησης των ανωτέρω διατάξεων ως προς τη φύλαξη και κατάθεση χρηματοπιστωτικών μέσων και κεφαλαίων πελατών, καθώς και τη χρησιμοποίηση χρηματοπιστωτικών μέσων πελατών. 

Ευθύνη της Διοίκησης της Εταιρείας
Η Διοίκηση ευθύνεται για τη συμμόρφωση της Εταιρείας με τις απαιτήσεις των παραγράφων 8 και 9 του άρθρου 12 του Ν. 3606/2007 και των άρθρων 16 έως 19 της Απόφασης, σχετικά με την καταλληλότητα των μέτρων για τη φύλαξη και κατάθεση χρηματοπιστωτικών μέσων και κεφαλαίων πελατών, καθώς και τη χρησιμοποίησή τους.

Ευθύνη του Ελεγκτή
Δική μας ευθύνη είναι να διενεργήσουμε την εργασία, όπως περιγράφεται κατωτέρω στην παράγραφο «Εύρος Εκτελεσθείσας Εργασίας», και να αναφέρουμε τα συμπεράσματα που προκύπτουν από την εκτέλεσή της στα πλαίσια της Απόφασης. Τα τυχόν ευρήματά μας από τη διενεργηθείσα αξιολόγηση αφορούν στην καταλληλότητα των μέτρων που έχει σχεδιάσει και εφαρμόσει η Εταιρεία την 31 Δεκεμβρίου 20Χ2 και δεν φέρουμε ευθύνη για γεγονότα ή καταστάσεις που ενδέχεται να συμβούν μετά την 31 Δεκεμβρίου 20Χ2. 

Εύρος Εκτελεσθείσας Εργασίας
Η εργασία μας συμπεριέλαβε τη διεξαγωγή συνεντεύξεων με στελέχη της Εταιρείας, επισκόπηση της αλληλογραφίας της με την Επιτροπή Κεφαλαιαγοράς, καθώς και των καταγεγραμμένων διαδικασιών της (όπου αυτές υφίστανται), όπως αναλυτικά αναφέρονται κατωτέρω και βασίσθηκε στις απαιτήσεις που προκύπτουν από τις παραγράφους 8 και 9 του άρθρου 12 του Ν.3606/2007 και των άρθρων 16 έως 19 της Απόφασης.

Συγκεκριμένα, η εργασία μας επικεντρώθηκε στην αξιολόγηση της καταλληλότητας των μέτρων που έχει σχεδιάσει και εφαρμόσει η Εταιρεία για τα εξής: 
· Φύλαξη χρηματοπιστωτικών μέσων και κεφαλαίων πελατών, όπως ορίζεται στο άρθρο 16 της Απόφασης.

· Κατάθεση χρηματοπιστωτικών μέσων πελατών, όπως ορίζεται στο άρθρο 17 της Απόφασης.

· Κατάθεση κεφαλαίων πελατών, όπως ορίζεται στο άρθρο 18 της Απόφασης.

· Χρησιμοποίηση χρηματοπιστωτικών μέσων πελατών, όπως ορίζεται στο άρθρο 19 της Απόφασης.


Εγγενείς Περιορισμοί
Η εργασία που διενεργήσαμε  δεν μπορεί να διασφαλίσει απόλυτα ότι θα αποκαλυφθούν όλα τα θέματα που θα μπορούσαν να θεωρηθούν ως ουσιώδεις αδυναμίες, σχετικά με την αξιολόγηση της καταλληλότητας των μέτρων που έχει σχεδιάσει και εφαρμόσει η Εταιρεία στο πλαίσιο των απαιτήσεων που προκύπτουν από τις παραγράφους 8 και 9 του άρθρου 12 Ν.3606/2007 και των άρθρων 16 έως 19 της Απόφασης. Ουσιώδης αδυναμία υπάρχει όταν ο σχεδιασμός του συστήματος εσωτερικού ελέγχου δεν περιορίζει τον κίνδυνο να συμβούν και να μην αποκαλυφθούν σημαντικά λάθη ή ανωμαλίες, εντός εύλογου χρονικού διαστήματος. Όλα τα θέματα πού υπέπεσαν στην αντίληψή μας κατά τη διεξαγωγή της παρούσας εργασίας τέθηκαν σε γνώση της Διοίκησης της Εταιρείας. Οι σχετικές επισημάνσεις μας, όπως προέκυψαν από την αξιολόγηση των εφαρμοζόμενων διαδικασιών από την Εταιρεία, την 31 Δεκεμβρίου 20Χ2, συζητήθηκαν με τα αρμόδια στελέχη της και ελήφθησαν εγγράφως τα σχόλιά τους.
Συμπέρασμα
Με βάση τη διενεργηθείσα εργασία μας, δεν περιήλθε στην αντίληψή μας οτιδήποτε θα μας οδηγούσε στο συμπέρασμα ότι τα μέτρα που έχει σχεδιάσει και εφαρμόσει  η Εταιρεία την 31η Δεκεμβρίου 20Χ2 δεν βρίσκονται από κάθε ουσιώδη άποψη σε εναρμόνιση με τα οριζόμενα στις παραγράφους 8 και 9 του άρθρου 12 Ν. 3606/2007 και στα άρθρα 16 έως 19 της Απόφασης, [εκτός από τα ευρήματα που παρατίθενται στο επισυναπτόμενο Παράρτημα ]

Περιορισμοί Χρήσης
Η παρούσα Έκθεση, η οποία συντάχθηκε σύμφωνα με το άρθρο 20 της Απόφασης, χορηγείται στη Διοίκηση της «ΧΧΧ» και δεν επιτρέπεται καμία άλλη χρήση της, εκτός από την κοινοποίησή της στην Επιτροπή Κεφαλαιαγοράς.
Με εκτίμηση,

Έδρα Ελεγκτή [πόλη], [ημερομηνία]

[Ο/ΟΙ  ΟΡΚΩΤΟΣ/ΟΙ  ΕΛΕΓΚΤΗΣ/ΕΣ  ΛΟΓΙΣΤΗΣ/ΕΣ]

[Αρ Μ ΣΟΕΛ Ελεγκτή/ων]

[Ελεγκτική/ές Εταιρεία/ες]

[Διεύθυνση/σεις]

[Αρ Μ  ΣΟΕΛ Εταιρείας/ες]

	ΠΑΡΑΡΤΗΜΑ I

Ευρήματα από την αξιολόγηση της καταλληλότητας των μέτρων που έχει σχεδιάσει και εφαρμόσει η εταιρεία «ΧΧΧ» την 31 Δεκεμβρίου 20X2, σύμφωνα με τις παραγράφους 8 και 9 του άρθρου 12 Ν. 3606/2007 και των άρθρων 16 έως 19 της απόφασης 2/452/1.11.2007 της Επιτροπής Κεφαλαιαγοράς, σε σχέση με τη φύλαξη και κατάθεση χρηματοπιστωτικών μέσων και κεφαλαίων πελατών, καθώς και με τη χρησιμοποίηση χρηματοπιστωτικών μέσων πελατών.

	
	
	
	

	Α/Α
	Περιγραφή ευρήματος


	Σχόλια της διοίκησης της ΑΕΠΕΥ

	
	
	

	
	
	

	
	
	


Α2. ΕΚΘΕΣΗ ΑΝΕΞΑΡΤΗΤΟΥ ΟΡΚΩΤΟΥ ΕΛΕΓΚΤΗ ΛΟΓΙΣΤΗ ΣΥΜΦΩΝΑ ΜΕ ΤΗΝ ΑΠΟΦΑΣΗ 1/474/13.06.2008 ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ.  

Προς το

Διοικητικό Συμβούλιο της

Εταιρείας ΧΧΧ

(για κοινοποίηση στην Επιτροπή Κεφαλαιαγοράς)

Αξιότιμοι κύριοι,

Με την παρούσα Έκθεση θέτουμε υπόψη σας τα αποτελέσματα της εργασίας που διενεργήσαμε με βάση την από ΧΧ/ΧΧ/20Χ2 μεταξύ μας σύμβαση, σύμφωνα με την απόφαση 1/474/13.06.2008 της Επιτροπής Κεφαλαιαγοράς, με σκοπό την αξιολόγηση του βαθμού συμμόρφωσης της εταιρείας «ΧΧΧ» (εφεξής Εταιρεία) με τις οργανωτικές υποχρεώσεις που προβλέπονται από το άρθρο 12 του Ν. 3606/2007 και εξειδικεύονται με την απόφαση 2/452/1.11.2007 της Επιτροπής Κεφαλαιαγοράς, καθώς και της αποτελεσματικότητας των διαδικασιών που έχει σχεδιάσει και εφαρμόσει η Εταιρεία την 31 Δεκεμβρίου 20Χ2. 
Η εργασία μας διενεργήθηκε  σύμφωνα με το Διεθνές  Πρότυπο Εργασιών Διασφάλισης 3000 «Έργα Διασφάλισης Πέραν του Ελέγχου ή Επισκόπησης Ιστορικής Χρηματοοικονομικής Πληροφόρησης».

Κανονιστικό Πλαίσιο
Ο Νόμος 3606/2007 ορίζει στο άρθρο 12 ότι οι 
Ανώνυμες Εταιρείες Παροχής Επενδυτικών Υπηρεσιών (εφεξής ΑΕΠΕΥ) εφαρμόζουν κατάλληλες πολιτικές και διαδικασίες για να εξασφαλίζεται επαρκώς η συμμόρφωσή τους, με τις υποχρεώσεις που  απορρέουν από τις διατάξεις του νόμου αυτού.

Με την Απόφαση 2/452/1.11.2007 της Επιτροπής Κεφαλαιαγοράς εξειδικεύονται οι διαδικασίες και όροι τήρησης των ανωτέρω διατάξεων.











Ευθύνη της Διοίκησης της Εταιρείας

Η Διοίκηση ευθύνεται για τη συμμόρφωση της Εταιρείας με τις οργανωτικές υποχρεώσεις που απορρέουν από  το άρθρο 12 του Ν. 3606/2007 και εξειδικεύονται με την απόφαση 2/452/1.11.2007 της Επιτροπής Κεφαλαιαγοράς, καθώς και για την αποτελεσματικότητα των σχετικών διαδικασιών. 

Ευθύνη του Ελεγκτή

Δική μας ευθύνη είναι να εκτελέσουμε την εργασία όπως περιγράφεται κατωτέρω στη παράγραφο «Εύρος Εκτελεσθείσας Εργασίας» και να αναφέρουμε τα συμπεράσματα που προκύπτουν από την εκτέλεσή της, στο πλαίσιο της απόφασης 1/474/13.06.2008 της Επιτροπής Κεφαλαιαγοράς. Τα τυχόν ευρήματά μας από την εργασία αυτή αφορούν την 31 Δεκεμβρίου 20Χ2 και δεν φέρουμε ευθύνη για γεγονότα ή καταστάσεις που ενδέχεται να συμβούν μετά την ημερομηνία αυτή. 
Εύρος Εκτελεσθείσας Εργασίας

Η εργασία μας πραγματοποιήθηκε σύμφωνα με τις απαιτήσεις για αξιολόγηση του βαθμού συμμόρφωσης της Εταιρείας με τις οργανωτικές υποχρεώσεις, που προβλέπονται από το άρθρο 12 του Ν. 3606/2007 και εξειδικεύονται με την απόφαση 2/452/1.11.2007 της Επιτροπής Κεφαλαιαγοράς, καθώς και της αποτελεσματικότητας των διαδικασιών, που έχει σχεδιάσει και εφαρμόσει η Εταιρεία στο πλαίσιο της απόφασης 1/474/13.06.2008 της Επιτροπής Κεφαλαιαγοράς. Λαμβάνοντας υπόψη τη φύση, την κλίμακα και την πολυπλοκότητα των επενδυτικών υπηρεσιών και δραστηριοτήτων της Εταιρείας, αξιολογήσαμε τα εξής:

(α)
την επαρκή οργανωτική διάρθρωση και την ορθή κατανομή λειτουργιών και αρμοδιοτήτων της,
(β)
τις λειτουργίες της κανονιστικής συμμόρφωσης, της διαχείρισης κινδύνων και του εσωτερικού ελέγχου,
(γ)
την εποπτεία που ασκεί σε τρίτους παρόχους κατά την ανάθεση ουσιωδών λειτουργιών της,
(δ)
την εποπτεία που ασκεί σε συνδεδεμένους αντιπροσώπους που έχει ορίσει,
(ε)
την πολιτική που εφαρμόζει για τον εντοπισμό συγκρούσεων συμφερόντων και τα μέτρα που λαμβάνει για τη διαχείριση συγκρούσεων,
(στ)
τη διερεύνηση των καταγγελιών πελατών και τη λήψη επαρκών μέτρων για την επίλυσή τους,
(ζ)
την τήρηση αρχείων που απαιτούνται σύμφωνα με τις διατάξεις του ν. 3606/2007 και των κατ' εξουσιοδότηση του νόμου αυτού κανονιστικών αποφάσεων,
(η)
την τήρηση της προστασίας του απορρήτου των πληροφοριών που λαμβάνει από τους πελάτες της,
[(θ)
τη διασφάλιση των δεδομένων και την πολιτική συνέχειας των λειτουργιών και εργασιών της, σε περίπτωση διακοπής των συστημάτων της]
 .
Η εργασία μας συμπεριέλαβε τη διεξαγωγή συνεντεύξεων με στελέχη της Εταιρείας, επισκόπηση της αλληλογραφίας της με την Επιτροπή Κεφαλαιαγοράς, και εξέταση των καταγεγραμμένων διαδικασιών της, όπου αυτές υφίστανται.



Εγγενείς Περιορισμοί

Η εργασία που διενεργήσαμε δεν μπορεί να διασφαλίσει απόλυτα ότι θα αποκαλυφθούν όλα τα θέματα που θα μπορούσαν να θεωρηθούν ως ουσιώδεις αδυναμίες, σχετικά με την αξιολόγηση του βαθμού συμμόρφωσης της Εταιρείας με τις οργανωτικές υποχρεώσεις που προβλέπονται από το άρθρο 12 του Ν. 3606/2007 και εξειδικεύονται με την απόφαση 2/452/1.11.2007 της Επιτροπής Κεφαλαιαγοράς, καθώς και της αποτελεσματικότητας των σχετικών διαδικασιών, που έχει σχεδιάσει και εφαρμόσει η Εταιρεία. Ουσιώδης αδυναμία  υπάρχει όταν ο σχεδιασμός του συστήματος εσωτερικού ελέγχου δεν περιορίζει τον κίνδυνο να συμβούν και να μην αποκαλυφθούν σημαντικά λάθη ή ανωμαλίες, εντός εύλογου χρονικού διαστήματος. Όλα τα θέματα που υπέπεσαν στην αντίληψή μας κατά τη διεξαγωγή της παρούσας εργασίας τέθηκαν σε γνώση της Διοίκησης της Εταιρείας. Οι σχετικές επισημάνσεις μας, όπως προέκυψαν από την αξιολόγηση των εφαρμοζόμενων διαδικασιών από την Εταιρεία, συζητήθηκαν με τα αρμόδια στελέχη της και ελήφθησαν εγγράφως τα σχόλιά τους.

Συμπέρασμα

Με βάση τη διενεργηθείσα εργασία μας, δεν περιήλθε στην αντίληψή μας, οτιδήποτε θα μας οδηγούσε στο συμπέρασμα ότι η Εταιρεία δεν έχει συμμορφωθεί από κάθε ουσιώδη άποψη με τις οργανωτικές υποχρεώσεις που προβλέπονται από το άρθρο 12 του Ν. 3606/2007 και εξειδικεύονται με την απόφαση 2/452/1.11.2007 της Επιτροπής Κεφαλαιαγοράς, εφαρμόζοντας κατάλληλες και αποτελεσματικές διαδικασίες την 31 Δεκεμβρίου 20Χ2. [εκτός από τα ευρήματα που παρατίθενται στο επισυναπτόμενο Παράρτημα]
.
Περιορισμοί Χρήσης

Η παρούσα Έκθεση, η οποία συντάχθηκε σύμφωνα με την απόφαση  1/474/13.06.2008 της Επιτροπής Κεφαλαιαγοράς, χορηγείται στη Διοίκηση της «ΧΧΧ» και δεν επιτρέπεται καμία άλλη χρήση της, εκτός από την κοινοποίησή της στην Επιτροπή Κεφαλαιαγοράς.

Με εκτίμηση,

Έδρα Ελεγκτή [πόλη], [ημερομηνία]

[Ο/ΟΙ  ΟΡΚΩΤΟΣ/ΟΙ  ΕΛΕΓΚΤΗΣ/ΕΣ  ΛΟΓΙΣΤΗΣ/ΕΣ]

[Αρ Μ ΣΟΕΛ Ελεγκτή/ων]

[Ελεγκτική/ές Εταιρεία/ες]

[Διεύθυνση/σεις]

[Αρ Μ  ΣΟΕΛ Εταιρείας/ες]

	ΠΑΡΑΡΤΗΜΑ I

Ευρήματα από την αξιολόγηση του βαθμού συμμόρφωσης της Εταιρείας με τις οργανωτικές υποχρεώσεις που απορρέουν από το άρθρο 12 του Ν.3606/2007 και της απόφασης 2/452/01.11.2007 της Επιτροπής Κεφαλαιαγοράς και της αποτελεσματικότητας των σχετικών διαδικασιών την 31 Δεκεμβρίου 20Χ2.

	
	
	
	

	Α/Α
	Περιγραφή ευρήματος


	Σχόλια της διοίκησης της ΑΕΠΕΥ

	
	
	

	
	
	

	
	
	


Β.  ΥΠΟΛΟΓΙΣΜΟΣ ΑΝΑΒΑΛΛΟΜΕΝΟΥ ΦΟΡΟΥ ΛΟΓΩ ΜΕΤΑΒΟΛΗΣ ΣΥΝΤΕΛΕΣΤΗ ΦΟΡΟΥ ΕΙΣΟΔΗΜΑΤΟΣ.

Διευκρινίζεται ότι όπως ρητά αναφέρεται στο ΔΛΠ12 (παρ. 47) και στο ΔΛΠ10 (παρ. 22η) η επικείμενη αλλαγή του φορολογικού συντελεστή που πρόκειται να ψηφισθεί στις αρχές του 2013 αποτελεί ‘μη διορθωτικό γεγονός’. Κατά συνέπεια οι Εταιρείες που συντάσσουν τις οικονομικές τους καταστάσεις σύμφωνα με το ΔΠΧΑ πρέπει κατά την 31.12.2012 να υπολογίσουν τους φόρους που αναλογούν επί του αποτελέσματος της χρήσης 1.1.2012-31.12.2012 (τρέχων και αναβαλλόμενο) με τον ισχύοντα κατά την 31.12.2012 φορολογικό συντελεστή. Με βάση το ΔΛΠ10 (παρ. 21) οι εταιρείες έχουν υποχρέωση γνωστοποίησης του γεγονότος αυτού και της επίπτωσής του επί των οικονομικών καταστάσεων.

� Το εντός αγκύλης κείμενο περιλαμβάνεται στην περίπτωση που  έχουν εντοπιστεί  ευρήματα.


� Το εντός αγκύλης κείμενο περιλαμβάνεται στην περίπτωση που  έχουν εντοπιστεί  ευρήματα.


� Το εντός αγκύλης κείμενο περιλαμβάνεται στην περίπτωση που υπάρχουν έχουν εντοπιστεί  ευρήματα.


� Το εντός αγκύλης κείμενο περιλαμβάνεται μόνο στην Έκθεση που χορηγείται κάθε τρία (3) έτη.





� Το εντός αγκύλης κείμενο περιλαμβάνεται στην περίπτωση που έχουν εντοπιστεί ευρήματα.


� Το εντός αγκύλης κείμενο περιλαμβάνεται στην περίπτωση που έχουν εντοπιστεί ευρήματα.


� Το εντός αγκύλης κείμενο περιλαμβάνεται στην περίπτωση που υπάρχουν ευρήματα.

